CELEX: 32015D0027
Language: lt
Date: 1420588800000
Title: 2015 m. sausio 7 d. Komisijos įgyvendinimo sprendimas (ES) 2015/27 dėl standarto EN 474–1:2006+A4:2013 „Žemės darbų mašinos“ nuorodos Europos Sąjungos oficialiajame leidinyje skelbimo ribojimo pagal Europos Parlamento ir Tarybos direktyvą 2006/42/EB  Tekstas svarbus EEE

8.1.2015   
            
            
               LT
            
            
               Europos Sąjungos oficialusis leidinys
            
            
               L 4/24
            
         KOMISIJOS ĮGYVENDINIMO SPRENDIMAS (ES) 2015/27
   2015 m. sausio 7 d.
   dėl standarto EN 474–1:2006+A4:2013 „Žemės darbų mašinos“ nuorodos Europos Sąjungos oficialiajame leidinyje skelbimo ribojimo pagal Europos Parlamento ir Tarybos direktyvą 2006/42/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 17 d. Europos Parlamento ir Tarybos direktyvą 2006/42/EB dėl mašinų, iš dalies keičiančią Direktyvą 95/16/EB (1), ypač į jos 10 straipsnį,
   atsižvelgdama į komiteto, įsteigto pagal 2012 m. spalio 25 d. Europos Parlamento ir Tarybos reglamento (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (2) 22 straipsnį, nuomonę,
   kadangi:
   
               (1)
            
            
               kai nacionalinis standartas, kuriuo į nacionalinę teisę perkeliamas darnusis standartas ir kurio nuoroda buvo paskelbta Europos Sąjungos oficialiajame leidinyje, apima vieną ar daugiau Direktyvos 2006/42/EB I priede nustatytų esminių sveikatos ir saugos reikalavimų, laikomasi prielaidos, kad pagal šį standartą sukonstruota mašina atitinka tuos esminius sveikatos ir saugos reikalavimus;
            
         
               (2)
            
            
               Europos Parlamentui vienas asmuo pateikė dvi peticijas, nurodydamas, kad Vokietijoje pasitaikė mirtinų nelaimingų atsitikimų darbe, susijusių su žemės darbų mašinomis; peticijose nurodyta, kad nelaimingi atsitikimai įvyko dėl nepakankamo matomumo iš vairavimo vietos. Susijusios mašinos buvo suprojektuotos laikantis darniojo standarto EN 474–1 „Žemės darbų mašinos. Sauga. 1 dalis. Bendrieji reikalavimai“;
            
         
               (3)
            
            
               dėl to darnųjį standartą EN 474–1:2006+A4:2013 „Žemės darbų mašinos. Sauga. 1 dalis. Bendrieji reikalavimai“, kurio nuoroda pirmą kartą buvo paskelbta Europos Sąjungos oficialiajame leidinyje2013 m. lapkričio 28 d. (3), patikrino Komisija drauge su komiteto, įsteigto pagal Direktyvos 2006/42/EB 22 straipsnį, atstovais. Padaryta išvada, kad suprojektavus ir pagaminus žemės darbų mašinas laikantis minėto standarto, vairuotojui neužtikrinamas pakankamas matomumas, kad mašiną būtų galima valdyti nekeliant pavojaus nei vairuotojui, nei tretiesiems asmenims;
            
         
               (4)
            
            
               todėl Komisija padarė išvadą, kad darnusis standartas EN 474–1:2006+A4:2013 neatitinka esminių sveikatos ir saugos reikalavimų, nustatytų Direktyvos 2006/42/EB I priedo punktuose 1.2.2. Valdymo įtaisai (pavojingų zonų matomumas paleidžiant mašiną) ir 3.2.1. Vairavimo vieta (matomumas mašinai veikiant);
            
         
               (5)
            
            
               atsižvelgiant į būtinybę padidinti standarto EN 474–1:2006+A4:2013 saugą ir į tai, kad standartas vis dar nėra tinkamai persvarstytas, kartu su standarto EN 474–1:2006+A4:2013 nuoroda Europos Sąjungos oficialiajame leidinyje turėtų būti skelbiamas atitinkamas įspėjimas,
            
         PRIĖMĖ ŠĮ SPRENDIMĄ:
   1 straipsnis
   Standarto EN 474–1:2006+A4:2013 „Žemės darbų mašinos. Sauga. 1 dalis. Bendrieji reikalavimai“ nuorodos Europos Sąjungos oficialiajame leidinyje skelbimas ribojamas, kaip nustatyta priede.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. sausio 7 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 157, 2006 6 9, p. 24.
   
      (2)  OL L 316, 2012 11 14, p. 12.
   
      (3)  OL C 348, 2013 11 28, p. 5.
   
      PRIEDAS
      KOMISIJOS PRANEŠIMAS, PARENGTAS ĮGYVENDINANT DIREKTYVĄ 2006/42/EB
      (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus)
      
                  ESO (1)
                  
               
               
                  Darniojo standarto nuorodinis žymuo ir antraštė
                  (ir pamatinis dokumentas)
               
               
                  Pirmą kartą paskelbta OL
               
               
                  Pakeisto standarto nuorodinis žymuo
               
               
                  Pakeisto standarto atitikties prielaidos atšaukimo data
                  1 pastaba
               
            
                  CEN
               
               
                  EN 474–1:2006+A4:2013
                  Žemės darbų mašinos. Sauga. 1 dalis. Bendrieji reikalavimai
               
               
                  2013 11 28
               
               
                  EN 474–1:2006+A3:2013
                  2 pastaba
               
               
                  Terminas pasibaigęs
                  (2013 11 28)
               
            
                  
                     Įspėjimas. Šis skelbimas nėra susijęs su standarto punktu 5.8.1. Matomumas. Operatoriaus matymo laukas, kurį taikant nelaikoma, kad standartas atitinka Direktyvos 2006/42/EB I priedo 1.2.2. ir 3.2.1. punktuose nustatytą esminį sveikatos ir saugos reikalavimą.
               
            
                  1 pastaba.
               
               
                  Paprastai atitikties prielaidos galiojimo pasibaigimo data – tai panaikinimo data (angl. „dow“), kurią nustato Europos standartizacijos organizacija, tačiau šių standartų naudotojų dėmesys atkreipiamas į tai, kad tam tikrais išimtiniais atvejais data gali būti ir kita.
               
            
                  2 pastaba.
               
               
                  Naujo (arba iš dalies pakeisto) standarto ir pakeisto standarto taikymo sritis yra ta pati. Nurodytą dieną pagal pakeistą standartą nebedaroma prielaida, kad laikomasi atitinkamų Sąjungos teisės aktų esminių arba kitų reikalavimų.
               
            
         (1)  ESO: Europos standartizacijos organizacija:
      
                  —
               
               
                  CEN: Avenue Marnix 17, B-1000, Brussels, tel. +32 2 5500811; faks. + 32 2 5500819 (http://www.cen.eu)